Les parades del Mercat extraordinari dels dissabtes es dupliquen a partir de l’1 d’abril
2025-07-24

Nous llocs, nous productes, noves activitats…tot açò i molt més és el que, des del pròxim 1 d’abril, oferirà el Mercat extraordinari dels dissabtes que, cada setmana, se situa en l’aparcament de les Palmeres des del passat mes de febrer.

Tot van a ser novetats a partir de la citada data quan els llocs del Mercat extraordinari es dupliquen, donant l’oportunitat a les veïnes i els veïns de Burjassot de poder adquirir nous productes i, com no, de gaudir de les activitats programades des de la Regidoria de Promoció Econòmica, dirigida per Roc Senent, en els Sabadeos de Burjassot, campanya que té com a objectiu incentivar les compres tant en el Mercat ambulant com en el Mercat Municipal.

Així, tots els dissabtes, de 9 a 15 hores, les ciutadanes i els ciutadans de Burjassot tenen l’oportunitat de gaudir del “Sabadeo” de Burjassot. Hi haurà nous llocs de verdura ecològica, xurreria, venda de plantes, venda de pa, sense oblidar el de xarcuteria i adobats i molta més oferta de productes. Concretament, el pròxim 1 d’abril també hi haurà food trucks on esmorçar o fer un aperitiu i també una animació.

Tot açò i molt més, tots els dissabtes en l’aparcament de les Palmeres, en el qual també es pot aparcar el cotxe i realitzar les compres amb total tranquil·litat.